CELEX: 32005R1667
Language: sl
Date: 2005-10-13 00:00:00
Title: Uredba Komisije (ES) št. 1667/2005 z dne 13. oktobra 2005 o spremembi Uredbe (ES) št. 60/2004 o prehodnih ukrepih v sektorju sladkorja zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške

14.10.2005   
            
            
               SL
            
            
               Uradni list Evropske unije
            
            
               L 269/3
            
         
      UREDBA KOMISIJE (ES) št. 1667/2005
   z dne 13. oktobra 2005
   o spremembi Uredbe (ES) št. 60/2004 o prehodnih ukrepih v sektorju sladkorja zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega odstavka člena 41 Akta,
   ob upoštevanju naslednjega:
   
               (1)
            
            
               Člen 7(2) Uredbe Komisije (ES) št. 60/2004 (1) določa, da se znesek, ki bo zaračunan navedenim državam članicam za presežne neizločene količine, upošteva pri izračunu proizvodnih dajatev za tržno leto 2004/2005.
            
         
               (2)
            
            
               Znesek, ki bo zaračunan, še ne bo znan ob izračunu dajatev za leto 2004/2005 septembra 2005, ker je bil skrajni rok za predložitev dokazil o izločitvi z Uredbo Komisije (ES) št. 651/2005 prestavljen na 31. marec 2006. Določiti je torej treba, da se septembra 2006 navedeni znesek upošteva pri izračunu proizvodnih dajatev za tržno leto 2005/2006.
            
         
               (3)
            
            
               Uredbo (ES) št. 60/2004 je zato treba spremeniti. Ker mora sprememba veljati pred določitvijo dajatev za tržno leto 2004/2005, je treba določiti, da začne ta uredba veljati takoj.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za sladkor –
            
         SPREJELA NASLEDNJO UREDBO:
   Člen 1
   Člen 7(2) Uredbe (ES) št. 60/2004 se nadomesti z naslednjim:
   
      „2.   Če dokazila o izločitvi ne predloži v skladu z odstavkom 1 za del ali celotno presežno količino, se novi državi članici zaračuna znesek, ki je enak neizločeni količini, pomnoženi z najvišjimi izvoznimi nadomestili za beli sladkor pod oznako KN 1701 99 10 med obdobjem od 1. maja 2004 do 30. novembra 2005. Najpozneje do 31. decembra v letih od 2006 do 2009 bo delež, enak 25 % skupnega zneska, pripisan proračunu Skupnosti. Skupni znesek se bo upošteval pri izračunu proizvodnih dajatev za tržno leto 2005/2006.“
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. oktobra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 9, 15.1.2004, str. 8. Uredba, kakor je bila spremenjena z Uredbo (ES) št. 651/2005 (UL L 108, 29.4.2005, str. 3).